EELNÕU

15.05.2012

Esimene lugemine

Muudetud kujul

**SELETUSKIRI**

**ERAKONNASEADUSE MUUTMISE SEADUSE EELNÕU – 144 SE - JUURDE**

Põhiseaduskomisjon algatas erakonnaseaduse muutmise seaduse eelnõu – 144 SE – k.a 06.12.2011. Eelnõu kohta esitas Vabariigi Valitsus oma arvamuse k.a 16.01. Oma arvamuses toetas Vabariigi Valitsus nimetatud eelnõud, edastades põhiseaduskomisjonile kaalumiseks omapoolsed ettepanekud. Lisaks laekus eelnõule ettepanekuid ja märkusi EMSLilt ning sellesse kuuluvatelt ning mittekuuluvatelt mittetulundusühingutelt.

Põhiseaduskomisjon arutas eelnõu enne esimest lugemist Riigikogu täiskogus oma k.a 8.mai istungil ning otsustas suunata eelnõu täiskogusse esimesele lugemisele k.a 15.mail muudetud kujul. Põhiseaduskomisjon otsustas, tulenevalt EMSLilt laekunud arvamusele, muuta eelnõus läbivalt eelnõu alusel loodavate „Demokraatia arendamise sihtasutuste“ nime, nimetades need ümber „Maailmavaate sihtasutusteks“ (MSA).

Lisaks sellele on käesolevast eelnõust jäetud välja eelnõu punkt 2, mis nägi ette tasu maksmise aluse erakondade rahastamise järelevalve komisjoni liikmetele. Erakondade rahastamise järelevalve komisoni liikmetele tasu maksmist käsitleva eelnõu algatas põhiseaduskomisjon k.a 18.aprillil (erakonnaseaduse täiendamise seaduse eelnõu – 216 SE). Samal põhjusel on käesolevast eelnõust jäetud välja ka § 2 (nägi ette rakendussätte, mille kohaselt erakondade rahastamise järelevalve komisjoni liikmetele tasu maksmise pidi toimuma tagantjärele selle esimese koosoleku toimumisest).

Põhiseaduskomisjoni ettepanek on eelnõu esimene lugemine lõpetada. Põhiseaduskomisjon teeb ettepaneku määrata eelnõule muudatusettepanekute esitamise tähtajaks k.a 24.mai.

Rait Maruste

Põhiseaduskomisjoni esimees

11.05.2012